**ПРАВИЛА**

**за организиране, провеждане и отчитане на продължаваща квалификация през учебната 2019/2020 година**

**I. ОБЩИ ПОЛОЖЕНИЯ**

**Чл. 1.** Този документ утвърждава Правила за организиране и провеждане на продължаваща квалификация и за отчитане на участието на педагогическите специалисти в предлаганите форми за повишаване на квалификацията.

**Чл. 2**. Правилата определят начина, реда, финансирането и отчитането на професионалната квалификация на персонала.

**Чл. 3.** Педагогическият и непедагогическият персонал на 59 ОбУ „Васил Левски”, гр. София има право да повишава образованието и професионалната си квалификация и да получава информация за възможностите за повишаване на образованието и професионалната си квалификация.

**Чл. 4.** Педагогическият съвет избира Комисия по квалификационната дейност /ККД/, която е в състав:

1. Председател – заместник – директор по учебната дейност, в чийто ресор е квалификационната дейност;
2. Членове – председателите на методичните обединения;

**Чл. 5.** Квалификационната дейност на педагогическия и непедагогическия персонал се осъществява по План за квалификационната дейност на училището, който се изготвя в началото на всяка учебна година от ККД, съгласува се с Директора и се приема на заседание на ПС заедно с Правила за организиране, провеждане и отчитане на вътрешноинституционална и на продължаваща квалификация.

**Чл. 6**. При продължаваща квалификация условията за обучение /организационни, финансови и др./ за повишаване на квалификацията се договарят между директора на училището и обучаващата институция.

**II. УЧАСТНИЦИ В КВАЛИФИКАЦИОННАТА ДЕЙНОСТ**

**Чл. 7**. Участниците в квалификационната дейност са:

1. педагогическият персонал
2. непедагогическият персонал

**III. ПРИНЦИПИ И КРИТЕРИИ**

**Чл. 8.** Квалификационната дейност трябва да отговаря на следните изисквания:

1. да е адекватна;
2. да е актуална;
3. да е обвързана с професионалното и кариерно развитие на квалифициращия се;
4. да осигурява равен достъп до квалификация на персонала в зависимост от заеманата длъжност;
5. да е индивидуализирана – предполагаща учебни форми и курсове, съобразени с личните възможности и интереси на служителите;
6. да е ефективна – резултатите от обучението да допринасят за повишаване на качеството на дейността на служителите;

**IV. ЕТАПИ ЗА РЕАЛИЗИРАНЕ НА КВАЛИФИКАЦИОННАТА ДЕЙНОСТ**

**Чл. 9.** Етапите, през които преминава реализацията на квалификационната дейност, са:

1. анализ на кадровия потенциал;
2. проучване на потребностите от обучение и квалификация;
3. определяне на приоритетите за обучение и квалификация;
4. планиране на обучението или квалификацията;
5. финансово осигуряване на обучението или квалификацията;
6. организиране и провеждане на обучението или квалификацията;
7. анализ и оценка на ефективността на обучението или квалификацията;
8. отчитане на участието на педагогическите специалисти в предлаганите форми за повишаване на квалификацията.

**V. ПРАВИЛА ЗА УЧАСТИЕ НА ПЕДАГОГИЧЕСКИЯ ПЕРСОНАЛ В ПРОДЪЛЖАВАЩА КВАЛИФИКАЦИОННАТА ДЕЙНОСТ**

 **чл. 10**. Провеждане на продължаващата квалификация

* 1. Проучват се желанията на педагогическите специалисти за участие в продължаваща квалификационна дейност
	2. Планирането на продължаващата квалификация е свързано с предварителна проверка на обучителните организации и представените от тях програми за обучение в Информационен регистър на одобрените програми за повишаване на квалификацията на педагогическите специалисти
	3. Уточняват се редът и начинът на провеждане на обученията – на място или изнесено обучение, време на провеждане
	4. Определят се отговорните лица за дейността по организиране, изпълнение и контрол на квалификацията

**Чл. 11**. Повишаването на квалификацията на педагогическия персонал има за цел:

1. Да осигури съответствие между социалната практика, образователната система и равнището на професионалната компетентност на педагогическите кадри;
2. Да дава възможност за задоволяване на професионалните интереси на педагогическите кадри и за тяхното професионално развитие;

**Чл. 12**. Продължаващата квалификационната дейност на регионално и национално равнище се реализира със съдействието на РУО София-град, университети, колежи, квалификационни институции, центрове за продължаващо обучение, неправителствени организации, участие в проекти и програми за квалификационни дейности.

**Чл. 13.** Във форми за повишаване на квалификацията могат да участват педагогически кадри, които работят в училището.

**Чл. 14.** Педагогическите кадри се включват в организирани форми за повишаване на квалификацията:

1. по собствено желание;
2. по препоръка на ККД;
3. по препоръка на училищното ръководство;
4. по препоръка на експерти от РУО София-град и МОН;

**Чл. 15**. Условията за участие във форми за повишаване на квалификацията /трудово-правни, финансови и др./ се договарят между педагогическия персонал и директора на училището по реда на чл. 234 от Кодекса на труда и в съответствие със ЗПУО.

**Чл. 16.** За участие в процедурите за придобиване на професионално-квалификационни степени директорът на училището осигурява ползването на поисканата от учителя част от редовния платен годишен отпуск за съответната година.

**Чл. 17**. Приоритетно във формите за повишаване на квалификацията се включват педагогически кадри, които:

1. преподават по учебни предмети или направления, за които са въведени нови държавни образователни стандарти;
2. заемат педагогическа длъжност, която е нова за системата на народната просвета;
3. преминават на нова педагогическа длъжност;
4. заемат учителска длъжност след прекъсване на учителския си стаж по специалността за повече от три учебни години;
5. предходната учебна година не са посещавали такава квалификация;

**Чл. 18**. При обявяване на повече от един квалификационен курс с приоритет се ползва този, който е заложен в плана за квалификационната дейност и чието съдържание и тематика са ориентирани към новостите в образователната система.

**Чл. 19**. Приоритетно се осигурява на председателя на УКБДП на всеки четири години участие в курс 20по БДП.

**Чл.** . Приоритетно се осигурява на всеки две години на представител на Комитета по условия на труд курс на тази тематика.

**VI. ПРАВИЛА ЗА УЧАСТИЕ НА НЕПЕДАГОГИЧЕСКИЯ ПЕРСОНАЛ В КВАЛИФИКАЦИОННАТА ДЕЙНОСТ**

**Чл. 21**. Непедагогическият персонал има право да повишава образованието и професионалната си квалификация и да получава информация за възможностите за повишаване на професионалната си квалификация.

**Чл. 22**. Квалификационната дейност се реализира със съдействието на РУО София-град, университети, колежи, квалификационни институции, центрове за продължаващо обучение, неправителствени организации, участие в проекти и програми за квалификационни дейности.

**Чл. 23**. Непедагогическите кадри се включват във форми за повишаване на образованието и квалификацията си:

1. по собствено желание;
2. по препоръка на училищното ръководство;
3. по препоръка на експерти от съответната област;

**Чл. 24.** Условията за участие във форми за повишаване на квалификацията /трудовоправни, финансови и др./ се договарят между непедагогическите кадри и директора на училището по реда на чл. 234 от Кодекса на труда.

**Чл. 25.** Приоритетно се осигурява на всеки две години на представител на Комитета по условия на труд курс на тази тематика.

**VII. МОТИВАЦИЯ И СТИМУЛИРАНЕ НА ПЕРСОНАЛА ЗА УЧАСТИЕ В КВАЛИФИКАЦИОННИ ДЕЙНОСТИ**

**Чл. 26**. Педагогическите кадри, придобили професионално-квалификационни степени, имат право да ръководят дейности за повишаване на квалификацията на училищно равнище.

**Чл. 27**. На педагогическите кадри, придобили професионално-квалификационни степени, се признава по-високо професионално равнище при оценяването и заплащането на труда по ред, определен от МОН.

**Чл. 28**. Стимулиране на професионално изявените служители през годината чрез подходящи отличия.

**Чл. 29**. Възможност за кариерното развитие.

**Чл. 30**. Допълнително заплащане на придобилите ПКС.

**VIII. МЕХАНИЗЪМ ЗА ФИНАНСОВА ПОДКРЕПА**

 **Чл. 31**. Средствата за квалификация на персонала се определят в началото на всяка календарна година и са в размер на 1.3 % от годишния ФРЗ.

**Чл. 32**.Квалификационната дейност се финансира от бюджета на училището.

**Чл. 33**. Финансирането на квалификационната дейност се осигурява в рамките на бюджета на училището, дарения по волята на дарителя средства от проекти и програми за квалификационна дейност и др.

**Чл. 34.** Когато сумата за определена квалификационна дейност на даден служител надвишава финансовия лимит за квалификация в училище, финансирането става с лично участие на служителя.

**Чл. 35**. При изчерпване на предвидените средства от училищния бюджет за квалификационна дейност и предложеният курс е пряко свързан с актуално учебно съдържание, финансирането на курса може да стане от съответния учител.

**Чл. 36.** При наличие на изявено желание от определен учител за участие в квалификационен курс на собствени разноски след съгласуване с директора на училището, дори и в учебно време, да му се предоставя тази възможност.

**Чл. 37**. Разходите по процедурите за придобиване на всяка професионално-квалификационна степен се заплащат от учителите.

**IX.** Отчитане

**Чл. 38.** Отчитането на участието на педагогическите специалисти в предлаганите форми за повишаване на квалификацията става чрез:

-Сертификат за получен кредит

-Финансов документ /фактура/

-Доклад на заседание на МО

-Свидетелство за ПКС

**X. ЗАКЛЮЧИТЕЛНА ЧАСТ**

**Чл. 39.** Предложените правила се утвърждават от директора на училището, подлежат на актуализация по всяко време и могат да бъдат променени по писмено предложение на всеки член на колектива.

Предложените правила са приети на заседание на Педагогическия съвет с протокол № 14/12.09.2019 г.

 Директор:

 /Мариана Божкова/